projecte-aina/catalan_government_crawling huggingface dataset:
Nota de tall 1a assignació PAU/CFGS: 7,622
Nom del títol: Graduat/ada en química per la Universitat de Girona
Branca de coneixement: Ciències
El desenvolupament sostenible en societats tecnològicament avançades es basa en l'ús de la tecnologia més apropiada en cada cas.
Calen molts esforços i desenvolupaments científics i tecnològics que facin possible aquests avenços.
La química com a ciència i com a tecnologia està lligada a l'evolució i el desenvolupament tecnològic de la humanitat.
En els camps més actius del progrés científic, com en la biologia molecular, la genètica i el desenvolupament de nous productes i materials, els químics col·laboren amb altres científics de tots els camps del coneixement.
I les recerques efectuades passen en poc temps de la ciència a la tecnologia.
La química, doncs, té un futur lligat al futur de la resta de les tecnologies.
A més, la química ajuda a la caracterització de tot tipus de substàncies i és un suport imprescindible en el món de la salut, la qualitat de vida, el medi ambient i la seguretat.
La química és una de les peces imprescindibles en l'evolució científica i tecnològica de la humanitat i els químics, els professionals que ho faran possible.
Els estudis de química són una opció consolidada, intel·lectualment interessant, variada i completa, desenvolupada en centres ben equipats, i amb professorat de prestigi i reconeixement internacional.
Nota de tall 1a assignació PAU/CFGS: 8,424
Nom del títol: Graduat/ada en Ciències Ambientals per la Universitat de Girona
Branca de coneixement: Ciències
Oferir als estudiants els conceptes i els mètodes per analitzar els problemes ambientals associats a un món en creixement continu que té la responsabilitat de preservar els valors del medi natural.
La perspectiva multidisciplinària d'aquests estudis permet assolir un coneixement integrat de la complexitat relacionada amb el medi ambient i aportar propostes innovadores en el context del desenvolupament sostenible.
Nota de tall 1a assignació PAU/CFGS: 10,268
Nom del títol: Graduat/ada en biologia per la Universitat de Girona
Branca de coneixement: Ciències
Mencions: Biologia fonamental / Biologia en organismes i sistemes
Aconseguir una base àmplia i generalista de coneixements de biologia i una formació experimental sòlida.
Es pretén estimular l'interès per l'aprenentatge i l'aplicació dels coneixements assolits en diferents entorns i problemàtiques.
Aquest grau ha de garantir l'adquisició de coneixements en morfologia, sistemàtica, estructura, funció i interacció dels éssers vius, i de les anàlisis relacionades amb aquests aspectes, tant des del punt de vista docent i investigador com de l'aplicació d'aquests coneixements.
Les ofertes professionals a biòlogues i biòlegs estan en augment continu, tot i que molt lluny de donar ocupació a un percentatge significatiu dels professionals que surten de les universitats catalanes.
Tanmateix, els coneixements en aquests estudis proporcionen una bona base a persones emprenedores per a la creació de petites empreses.
La polivalència de les biòlogues i els biòlegs els proporciona la possibilitat d'optar a àmbits professionals molt diversos.
Nota de tall 1a assignació PAU/CFGS: 5,000
Nom del títol: Graduat/ada en Gestió Hotelera i Turística per la Universitat de Girona
Branca secundària: Arts i humanitats,
Mencions: Gastronomia / Restauració i esdeveniments / Hoteleria
Privat fixat per la universitat o pel centre
Escola Universitària d'Hoteleria i Turisme de Sant Pol de Mar
Nota de tall 1a assignació PAU/CFGS: 6,607
Nom del títol: Graduat/ada en Ciències de l'Activitat Física i de l'Esport per la Universitat de Girona
Branca de coneixement: Ciències de la salut
Més informació (sobre les pràctiques):
Les pràctiques externes tenen com a objectiu fonamental formar l'estudiant en la professió de la readaptació esportiva en un àmbit professional, a centres relacionats amb la salut o amb el rendiment (encara que també existeixen entitats que tracten els dos camps).
Donar a conèixer les bases fonamentals de l'activitat física i esportiva i els mètodes d'entrenament.
Ajudar a implementar amb precisió mètodes i tècniques relacionats amb la disciplina.
Ensenyar a realitzar valoracions per conèixer l'estat actual i la progressió de l'esportista.
Fomentar l'execució de projectes d'investigació que contribueixin a la producció de coneixements en l'activitat física.
Oferir coneixements de gestió i direcció d'entitats esportives.
Escola Universitària de l'Esport i la Salut (EUSES)
Nota de tall 1a assignació PAU/CFGS: 7,798
Nom del títol: Graduat/ada en fisioteràpia per la Universitat de Girona
Formar professionals fisioterapeutes generalistes amb una preparació científica i capacitació suficient per descriure, identificar i tractar problemes de salut que es puguin resoldre des de la fisioteràpia.
Professió regulada de fisioterapeuta.
En el futur immediat serà necessari desenvolupar noves especialitats de fisioteràpia orientades a la salut comunitària, en què la prevenció, l'assessorament i l'educació per a la salut són aspectes bàsics de les intervencions perquè la persona es responsabilitzi de la seva salut adoptant hàbits saludables.
La persona fisioterapeuta pot contribuir a millorar la salut de la població educant sobre el moviment, la flexibilitat, la força muscular o l'ergonomia, per tal de prevenir les lesions que es poden produir com a conseqüència de l'activitat laboral i/o esportiva, o millorar les habilitats funcionals i motores durant l'envelliment.
L'elevada incidència de malalties cròniques que redueixen la mobilitat, la funcionalitat o la tolerància a l'esforç, juntament amb els beneficis que comporta l'activitat física moderada i adaptada a la situació de la persona, requereixen que es desenvolupin programes específics d'intervenció per a persones amb problemes osteoarticulats o malalties cardíaques o respiratòries cròniques.
Escola Universitària de l'Esport i la Salut (EUSES)
Nota de tall 1a assignació PAU/CFGS: 5,000
Nom del títol: Graduat/ada en Enginyeria Química per la Universitat de Girona
Branca de coneixement: Enginyeria i arquitectura
Proporcionar a l'estudiantat les habilitats i les aptituds necessàries per exercir la professió d'enginyer/a tècnic/a industrial, incidint especialment en la formació que capacita per a l'activitat en l'àmbit de l'enginyeria química.
Nom del títol: Graduat/ada en enginyeria mecànica per la Universitat de Girona
Branca de coneixement: Enginyeria i arquitectura
Tronc comú amb altres titulacions
Proporcionar a l'estudiantat els coneixements i les competències per planificar, gestionar i dirigir projectes en l'àmbit de l'enginyeria industrial.
Enginyer/a tècnic/a industrial:
Nota de tall 1a assignació PAU/CFGS: 6,258
Nom del títol: Graduat/ada en Comunicació Audiovisual i Multimèdia per la Universitat de Girona
Més informació (sobre les pràctiques):
Es realitzaran durant el quart curs.
Sector audiovisual, publicitat, comunicació digital, transmèdia, art.
Director/a, realitzador/a, tècnic/a, dissenyador/a, etc.
El Llibre blanc per al disseny de les titulacions universitàries en el marc de l'economia digital, del Ministeri d'Indústria, Energia i Turisme, que tracta sobre el disseny de les titulacions universitàries relacionades amb l'economia digital, enumera una sèrie de titulacions de referència que compleixen els requisits, i considera que les titulacions que formen part de l'economia digital creen perfils professionals demandats per les empreses amb una alta ocupabilitat.
El pla d'estudis del Grau en Audiovisual i Multimèdia permet als estudiants adaptar-se a les noves professions.
Nom del títol: Graduat/ada en psicologia per la Universitat Ramon Llull
Branca secundària: Ciències socials i jurídiques,
Mencions: Psicologia de l'educació / Psicologia de les organitzacions / Psicologia de la salut
Més informació (sobre les pràctiques):
Les pràctiques externes impliquen una doble dimensió formativa:
Assegurar la formació científica necessària que permeti comprendre, interpretar, analitzar i explicar el comportament humà, així com aplicar aquests coneixements per avaluar els àmbits individual, organitzacional i comunitari i intervenir en aquests àmbits.
Els graduats i les graduades es poden incorporar, entre d'altres, als àmbits següents relatius a la família, la infància, l'adolescència, l'adultesa i la vellesa:
Facultat de Psicologia i Ciències de l'Educació i de l'Esport Blanquerna
Nom del títol: Graduat/ada en Educació Primària per la Universitat Ramon Llull
Professio regulada: Mestre en educació primària
Mencions: Didàctica de la llengua i de la literatura / Educació física / Atenció a la diversitat i educació inclusiva / Educació musical / Expressió musical i la seva didàctica / Activitat científica / Ciències experimentals / Tecnologies de la informació i la comunicació en educació / Educació visual i plàstica / Llengua estrangera / Didàctica de l'anglès: teoria i pràctica
Les pràctiques s'inicien el primer curs.
A partir del segon curs, es realitzaran estades en centres educatius, amb l'orientació i la supervisió d'un professor/a tutor/a de la universitat.
Formar mestres d'educació primària dotats de sòlides competències per a l'exercici professional i la recerca en l'àmbit educatiu, amb coneixements de tipus social, tècnic i científic, amb caràcter innovador.
En el període de formació es tindrà en compte especialment la formació pràctica, el component humanístic i ètic, i l'aprenentatge de les llengües (català, castellà i anglès) com a vehicle de relació social i d'obertura al món.
Exercir la professió regulada de mestre/a d'educació primària en l'etapa de 6 a 12 anys.
Facultat de Psicologia i Ciències de l'Educació i de l'Esport Blanquerna
Nom del títol: Graduat/ada en Nutrició Humana i Dietètica per la Universitat Ramon Llull
Formar dietistes-nutricionistes generalistes, que puguin integrar-se als equips de salut i siguin capaços d'actuar en tres àmbits: administratiu o de gestió, clínic i comunitari o de salut pública.
- Conèixer i aplicar les ciències dels aliments:
- Conèixer i aplicar les ciències de la nutrició i de la salut:
- Conèixer els fonaments de la salut pública i nutrició comunitària:
- Adquirir capacitat de gestió i assessoria legal i científica:
- Adquirir capacitat per gestionar la qualitat i la restauració col·lectives:
- Desenvolupar la capacitat d'anàlisi crítica i recerca:
Desenvolupament d'activitats orientades a l'alimentació i al tractament dietètic i nutricional de la persona o el grup de persones adequades a les seves necessitats fisiològiques o patològiques, i d'acord amb els principis de protecció i promoció de la salut i la prevenció de malalties.
Professió regulada de dietista-nutricionista.
La importància òbvia d'una alimentació correcta per a la salut de la població en el marc d'una bona política de medicina preventiva i el paper de la dieta en el tractament de moltes malalties fan que el rol del dietista sigui important i tingui grans perspectives de futur.
Fins ara, les funcions del dietista les han portat a terme persones de formacions diverses no prou orientades.
L'existència ara del titulat/ada en nutrició humana i dietètica, amb una formació específica, permet situar de manera adient aquestes activitats professionals.
Seria molt convenient articular de cara al futur les competències dels diferents professionals que actuen en el camp de la dietètica, des dels titulats de cicles formatius de grau superior i formació professional de segon grau, fins als llicenciats amb formació en nutrició de carreres sanitàries (metges, farmacèutics) en el marc d'equips multidisciplinaris.
Facultat de Ciències de la Salut Blanquerna
Nom del títol: Graduat/ada en Educació Social per la Universitat Ramon Llull
Les pràctiques s'articulen al voltant de quatre vessants principals:
La metodologia inclou tallers per al descobriment de recursos i organitzacions pròpies de la professió, tallers de tècniques especialitzades, racons d'experiències, visites a centres especialitzats, estades curtes corresponents a les pràctiques extensives tutoritzades per un professional, estades llargues corresponents a les pràctiques intensives tutoritzades per un professional i espais de treball en grups petits.
Tot i que convergeixen en tradicions llargues i diverses, la institucionalització i la demanda d'educadors socials professionals i qualificats és recent i cal considerar-la encara com una professió emergent amb moltes possibilitats de creixement i que experimenta un canvi constant.
S'espera que, en el futur, junt amb el creixement de la demanda d'educadors socials, apareguin especialitzacions que permetin ajustar millor el perfil professional a les tasques per realitzar, ja que actualment són molt àmplies i abasten sectors molt diferents.
Facultat d'Educació Social i Treball Social Pere Tarrés
Nota de tall 1a assignació PAU/CFGS: 12,791
Nom del títol: Graduat/ada en medicina per la Universitat Rovira i Virgili
- Valors professionals, actituds i comportaments ètics:
- Salut pública i sistemes de salut:
Es poden diferenciar clarament tres tipus de tasques que realitzen els metges: les assistencials, les de recerca i les docents.
Nota de tall 1a assignació PAU/CFGS: 7,102
Nom del títol: Graduat/ada en treball social per la Universitat Rovira i Virgili
Les pràctiques es realitzaran al llarg de l'últim curs i els continguts inclouen la lectura i l'elaboració de documentació professional específica i la realització d'entrevistes, visites a domicili i visites a altres institucions afins o recursos específics.
Capacitar l'estudiantat per a l'exercici professional com a treballador/a social i facultar-lo per a la utilització i l'aplicació de la valoració diagnòstica, el pronòstic, el tractament i la resolució dels problemes socials, aplicant la metodologia específica de la intervenció social de l'individu, la família, el grup i la comunitat.
A més, capacitar l'estudiantat per planificar, programar, projectar, aplicar, coordinar i avaluar serveis i polítiques socials.
Administracions públiques; empreses privades.
Facultat de Ciències Jurídiques
Nota de tall 1a assignació PAU/CFGS: 5,232
Nom del títol: Graduat/ada en Relacions Laborals i Ocupació per la Universitat Rovira i Virgili
Mencions: Tècnic d'ocupació / Tècnic de relacions laborals
Preparar professionals capacitats/ades per:
Els professionals desenvolupen la seva tasca en el marc dels serveis socials personals, en l'àmbit de la salut, l'educació, la justícia, l'ocupació, l'urbanisme i l'habitatge, l'empresa, el medi ambient, el voluntariat, la cultura i el temps lliure, el tercer sector, la formació i l'assessorament.
Les diferents administracions públiques (especialment l'autonòmica i la local) són les responsables màximes de garantir la prestació d'aquest tipus de serveis a la ciutadania i a les seves comunitats.
Ara bé, en l'actualitat la iniciativa privada ofereix grans possibilitats com les organitzacions no governamentals i les associacions d'autoajuda.
Finalment, el sector mercantil, que sempre hi ha estat present, representa un sector d'ocupació cada cop més important.
Així doncs, podem trobar aquests sectors:
Facultat de Ciències Jurídiques
Nota de tall 1a assignació PAU/CFGS: 8,824
Nom del títol: Graduat/ada en psicologia per la Universitat Rovira i Virgili
Mencions: Investigació bàsica en l'àmbit psicològic / Psicologia de la salut / Psicologia de la salut / Psicologia de l'educació / Psicologia del treball, les organitzacions i els recursos humans
Les pràctiques externes es duen a terme el darrer curs, igual que el treball de fi de grau.
Els àmbits en els quals es desenvolupen les pràctiques externes són: psicologia clínica; psicologia de l'educació; psicologia del treball, les organitzacions i els recursos humans, i investigació bàsica en l'àmbit psicològic.
Durant l'estada de pràctiques, a l'estudiantat se li assigna un tutor o una tutora de la universitat i un tutor o una tutora del centre de pràctiques i, en finalitzar, l'alumnat haurà de presentar una memòria final.
Formar professionals amb els coneixements científics necessaris per comprendre, interpretar, analitzar i explicar el comportament humà, i amb les competències i les habilitats bàsiques per avaluar l'àmbit individual i social al llarg del cicle vital i intervenir-hi, amb la finalitat de promoure i millorar la salut i la qualitat de vida.
Facultat de Ciències de l'Educació i Psicologia
Nom del títol: Graduat/ada en Llengua i Literatura Catalanes per la Universitat de Girona
Cada any s'oferirà com a mínim un seminari de pràctiques externes en institucions o empreses externes a la universitat.
Les pràctiques externes, incloses en el mòdul d'assignatures optatives, es duran a terme en institucions públiques i privades, en empreses i organismes directament vinculats amb l'ensenyament de llengües, el món editorial, la gestió cultural, la comunicació, etc.
L'educació lingüística i literària és un pilar bàsic en la formació personal dels ciutadans en qualsevol societat, i és la porta d'accés al coneixement (científic i humanístic) i a la cultura.
Aquest estudi forma graduats i graduades amb coneixements acadèmics sòlids en llengua i literatura catalanes i en les disciplines afins, i amb la capacitat i les eines bàsiques per aplicar aquests coneixements a qualsevol àmbit professional.
Nom del títol: Graduat/ada en Història de l'Art per la Universitat de Girona
El món de la gestió cultural, el disseny de parcs temàtics, l'explotació i la didàctica del món artístic, i la museïtzació del patrimoni artístic i cultural constitueixen avui un sector emergent dins del sector de serveis de la societat occidental.
En aquest apartat, Catalunya, en particular, i Espanya, en general, estan encara en una posició endarrerida respecte de l'Europa desenvolupada.
Per tant, és possible que, en aquest terreny, la persona titulada en història de l'art trobi moltes opcions de feina en el futur.
Nom del títol: Graduat/ada en història per la Universitat de Girona
Les pràctiques es realitzen en organitzacions relacionades amb la història: arxius, museus, empreses, centres d'estudis, etc.
Formar historiadors i historiadores excel·lents, bons coneixedors de la història i de les seves relacions amb el present, competents en la investigació i la difusió de coneixements, així com en la gestió d'informació i de recursos relacionats amb el patrimoni històric i cultural, i capaços de formar-se al llarg de la vida i d'adaptar-se als canvis constants del món actual.
Si pensem únicament en les sortides tradicionals de l'historiador o historiadora, limitades als centres d'ensenyament i de recerca, no es pot dubtar que el futur immediat de l'ofici és poc encoratjador, ja que no existeix proporció entre el gran nombre de persones titulades que produeixen cada any les nostres universitats i les places disponibles en aquests centres.
Hi ha, però, una forta demanda social de coneixement històric, que la mena de treball de recerca a què l'ensenyament universitari encoratja habitualment ―adreçat essencialment a l'especialista― no aconsegueix satisfer.
Aquesta demanda no es refereix només a la difusió en la seva concepció tradicional, sinó que requereix també una feina seriosa i especialitzada en temes del món contemporani (el nazisme i l'Holocaust, la Rússia soviètica, la guerra freda, el franquisme i la transició, etc., però també d'altres més recents), tractats amb la seriositat i el rigor de l'especialista, però escrits pensant en la comunicació amb el gran públic.
Nom del títol: Graduat/ada en Geografia, Ordenació del Territori i Gestió del Medi Ambient per la Universitat de Girona
Proporcionar una formació bàsica en geografia amb una especialització en ordenació del territori i gestió del medi ambient.
L'estudi ofereix un enfocament aplicat, amb tallers i pràcticums des dels primers cursos i amb un gran pes de les pràctiques externes i del treball final de grau.
Un estudi recent sobre sortides professionals dut a terme per un cercle empresarial valorava dels estudis de geografia la flexibilitat que dóna a les persones que s'hi titulen el fet de poder exercir diferents funcions i, malgrat que la demanda del mercat laboral no fos molt alta, es considerava superior a la d'altres titulacions.
No obstant això, es preveia que la demanda creixeria en els propers anys.
Últimament, apareixen als diaris demandes de geògrafs i geògrafes en relació amb el coneixement de la cartografia automàtica i els sistemes d'informació geogràfica, i també entorn de l'anàlisi i la prospecció de mercats nacionals i internacionals.
Els empresaris i les empresàries, tant en empreses privades com en institucions públiques, cerquen persones amb bones possibilitats d'adaptar-se a nous reptes, que tinguin coneixements bàsics i aplicables, capacitat de treballar en equip, domini d'idiomes i d'informàtica, que hagin viatjat i hagin estat en altres països, etc. Les persones titulades en geografia que s'han preparat adequadament són ben acceptades perquè posseeixen àmpliament aquestes qualitats.
Personal directiu d'empreses relacionades amb les tecnologies de la informació valorava dels geògrafs i geògrafes la seva versatilitat i la capacitat per manejar, sintetitzar i sincronitzar molta informació i variada, i per ordenar-la de manera intel·ligible.
Darrerament s'han format també consultories en qüestions relacionades amb la geografia aplicada, i hi ha professionals lliures que actuen com a consultors en temes d'ordenació del territori, transports, urbanisme, plans de desenvolupament local, turisme, etc.
Les administracions públiques continuaran necessitant geògrafs i geògrafes com a professionals experts en el territori, igual com passa en altres països europeus on, als serveis de planejament territorial, al costat d'arquitectes urbanistes i d'economistes, sempre hi ha geògrafs i geògrafes.
Als Països Baixos, per exemple, la planificació territorial es considera una tasca gairebé exclusiva dels geògrafs i geògrafes.
A França mateix, les associacions professionals d'urbanisme agrupen arquitectes i geògrafs i geògrafes, entre altres persones titulades.
Al Regne Unit, a les oficines de planejament dels comtats, és normal la presència de professionals de la geografia.
Nom del títol: Graduat/ada en filosofia per la Universitat de Girona
Promoure una actitud vital compromesa amb el pensament rigorós i crític a partir de l'anàlisi sistemàtica del raonament, l'estudi de les respostes que han donat els principals pensadors i pensadores de la nostra tradició cultural a les grans qüestions sobre el coneixement, la moralitat, la societat, la política, l'art i la vida, i el tractament sistemàtic d'aquestes qüestions, tal com avui dia ho fan els/les investigadors/ores més rellevants.
Cada dia es fa més necessari que els/les professionals tinguin capacitat d'anàlisi i una visió clara i aguda de la realitat que els envolta.
En aquest sentit, les perspectives dels estudis de filosofia són immillorables, perquè donen una base sòlida per a qualsevol activitat professional posterior.
Nota de tall 1a assignació PAU/CFGS: 5,970
Nom del títol: Graduat/ada en Comunicació Cultural per la Universitat de Girona
Integrar en un mateix projecte l'anàlisi dels fonaments de la cultura contemporània i l'impacte dels mitjans de comunicació en la societat actual.
Per això, els mitjans de comunicació, les produccions culturals més variades i les icones audiovisuals del nostre món seran objecte d'anàlisi i crítica en diferents mòduls del grau.
Es pretén, per tant, formar professionals polivalents i amb criteri, amb la finalitat de fer compatible el consum reflexiu de la cultura amb les habilitats i les competències tècniques més necessàries en la societat actual.
L'exercici professional es pot dur a terme en diferents contextos: nacional, internacional, local i comarcal, vinculats a la comunicació i la cultura, sobretot en gabinets de premsa i de comunicació.